CELEX: 32004R2254
Language: bg
Date: 2004-12-27
Title: Регламент (ЕО) № 2254/2004 на Комисията от 27 декември 2004 година за изменение на Регламент (ЕИО) № 2092/91 на Съвета относно биологичното производство на земеделски продукти и неговото означаване върху земеделските продукти и храни

Важна правна забележка

|

32004R2254

Официален вестник n° L 385 , 29/12/2004 стр. 0020 - 0021

		20041227Регламент (ЕО) № 2254/2004 на Комисиятаот 27 декември 2004 годиназа изменение на Регламент (ЕИО) № 2092/91 на Съвета относно биологичното производство на земеделски продукти и неговото означаване върху земеделските продукти и храниКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни [1], и по-специално член 13, второ тире от него,като има предвид, че:(1) Хармонизираните правила за биологично производство на животни са въведени съвсем отскоро и поради настоящото развитие на този сектор на пазара все още няма достатъчен избор на биологично разнообразие на животни, отглеждани по биологичен начин. Затова все още е налице необходимост да се улесни развитието на производството на животни по биологичен начин.(2) По силата на Регламент (ЕО) № 2277/2003 на Комисията [2], с който се измениха приложения I и II към Регламент (ЕИО) 2092/91, бе удължен преходният период за преминаване на процеса на отглеждане на животните от конвенционално животновъдство към системата на биологичното земеделие до 31 декември 2004 г. Това удължение обаче се оказа недостатъчно, по-специално що се отнася до производството на домашни птици, което се състои от различни стадии на развитие, когато се включват различни специализирани сектори.(3) Следователно все още съществува необходимост да се разчита на животните, които се отглеждат по небиологичен начин. Разпоредбите, свързани с произхода на животните, следва да бъдат преработени съответно.(4) Въпреки че вече е възможно да се засилят разпоредбите за произхода на ярки за производство на яйца, производствените стандарти за тези животни все още не са хармонизирани. Докато не бъдат създадени такива стандарти, е целесъобразно да се позволи преминаване от отглеждане по небиологичен начин на ярки за производство на яйца, които са на по-малко от 18 седмици, към отглеждане на животни в стопанство по биологичен начин, когато в стопанството няма ярки, отглеждани по такъв начин, при определени условия, прилагани преди преминаване към отглеждането на животните в системата на биологичното земеделие.(5) Следователно приложение I към Регламент (ЕИО) № 2092/91 следва да се измени съответно.(6) Като се отчита неотложността на мярката поради факта, че някои конкретни разпоредби относно произхода на животните изтичат на 31 декември 2004 г., настоящият регламент следва да влезе в сила в деня след публикуването му в Официален вестник на Европейския съюз.(7) Мерките, предвидени в настоящия регламент, са в съответствие със становището на комитета, създаден с член 14 от Регламент (ЕИО) № 2092/91,ПРИЕ НАСТОЯЩИЯ РЕГЛАМЕНТ:Член 1Приложение I към Регламент (ЕИО) № 2092/91 се изменя съгласно приложението към настоящия регламент.Член 2Настоящият регламент влиза в сила в деня след публикуването му в Официален вестник на Европейския съюз.Той се прилага от 1 януари 2005 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 27 декември 2004 година.За КомисиятаMariann Fischer BoelЧлен на Комисията[1] ОВ L 198, 22.7.1991 г., стр. 1. Регламент, последно изменен с Регламент (ЕО) № 1481/2004 на Комисията (ОВ L 272, 20.8.2004 г., стр. 11).[2] ОВ L 336, 23.12.2003 г., стр. 68.--------------------------------------------------20041227ПРИЛОЖЕНИЕПриложение I, част Б към Регламент (ЕИО) № 2092/91 се изменя, както следва:а) Точка 3.4., първо и второ тире се заменят със следното:"— ярките, предназначени за производство на яйца, и птиците, предназначени за производство на месо, трябва да са на по-малко от три дни."б) Текстът в точка 3.5. се заменя със следния:"3.5. За тази дирогация се изисква предварителното разрешение от страна на институцията или органа за инспекция."в) Текстът в точка 3.6. се заменя със следния:"3.6. По силата на трета дерогация институцията или органът за контрол разрешава подновяването или възстановяването на стадото или ятото, когато няма животни, отглеждани по биологичен начин, и в следните случаи:а) при висока смъртност на животните, причинена от здравни или катастрофални обстоятелства;б) когато ярките за производство на яйца и птиците за производство на месо са на по-малко от три дни;в) при прасенца за разплод, които се отглеждат съгласно правилата на настоящия регламент, веднага след отбиването им от майката и са с живо тегло до 35 kg.Случай в) е разрешен за преходен период, който изтича на 31 юли 2006 г."г) Текстът в точка 3.7. се заменя със следния:"3.7. Въпреки разпоредбите, определени в точки 3.4. и 3.6., при ярките, отглеждани по небиологичен начин, които са на по-малко от 18 седмици, може да се премине към стопанство за отглеждане на животни по биологичен начин, когато в стопанството няма ярки, отглеждани по биологичен начин, при следните условия:- предварително разрешение от компетентния орган;- от 31 декември 2005 г. разпоредбите на параграф 4 (Фуражи) и параграф 5 (Превенция на болестта и ветеринарно лечение) от настоящото приложение I се отнасят за ярки, отглеждани по небиологичен начин, предназначени да преминат към стопанство за отглеждане на животни по биологичен начин."--------------------------------------------------